
Rahanõude lootusetuks tunnistamine ja 

lootusetu rahanõude mahakandmine (AS Narva Bussiveod)
1. ASJAOLUD JA MENETLUSE KÄIK

Narva Linnavalitsuse Linnamajandusameti (edaspidi ka Amet) bilansis on ebatõenäoliselt laekuv nõue AS-ile Narva Bussiveod, registrikood 10247291, summas 8 296,80 eurot.

Viru Maakohtu 24.09.2020 kohtumäärusega nr 2-16-1949 kinnitati AS Narva Bussiveod (pankrotis) pankrotimenetluses lõpparuanne ja lõpetati AS Narva Bussiveod pankrotimenetlus. Ülaltoodust lähtudes on Aktsiaselts Narva Bussiveod 03.01.2022 äriregistrist  kustutatud ja nõue või kohustus ei saa üle minna võlgniku õigusjärglasele.

Eeltoodust tulenevalt tegi Narva Linnavalitsuse Linnamajandusamet ettepaneku olemasolev nõue summas 8 296,80 eurot lootusetuks tunnistada ja maha kanda. Ameti taotlust arutati Narva Linnavalitsuse linnavarakomisjoni koosolekul 25.04.2022. a (protokoll nr 3.1-6/6-2022) ning otsustati: 
1. Nõustuda Narva Linnavalitsuse Linnamajandusameti ettepanekuga kanda maha lootusetu nõue AS Narva Bussiveod vastu summas 8 296,80 eurot vastavalt Narva Linnavolikogu 24.08.2006 määrusele nr 34 „Linnavara kõlbmatuks tunnistamise, mahakandmise ja hävitamise kord“.
2. Narva Linnavalitsuse Linnamajandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
Narva Linnavolikogu 24.08.2006.a määruse nr 34 “Linnavara kõlbmatuks tunnistamise, mahakandmise ja hävitamise korra“ § 22 punkti 2 kohaselt otsuse rahanõude, mille summa on alla 64 000 eurot, lootusetuks tunnistamise ja lootusetu rahanõude mahakandmise kohta võtab vastu rahanõude valitseja Narva linnavalitsus.
3. OTSUS
3.1.  Tunnistada lootusetuks rahanõue AS Narva Bussiveod vastu summas 8 296,80 eurot vastavalt Narva Linnavolikogu 24.08.2006 määrusele nr 34 “Linnavara kõlbmatuks tunnistamise, mahakandmise ja hävitamise kord“.

3.2. Narva Linnavalitsuse Linnamajandusametil maha kanda korralduse punktis 3.1. nimetatud rahanõue oma bilansist.

4. RAKENDUSSÄTTED

4.1. Narva Linnakantseleil teha korraldus teatavaks Narva Linnavalitsuse Linnamajandusametile.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

